**জৈবিক সংগঠন** (ইংরেজি: Biological organization) বা **জৈবিক সংগঠনের স্তরক্রম** বা **জীবনের স্তরক্রম** (Hierarchy of life) বলতে জীবনকে সংজ্ঞায়িতকারী জটিল জৈবিক কাঠামো ও ব্যবস্থাগুলির একটি স্তরক্রমকে বোঝায়, যাকে জটিল কোনও কিছুকে সরল খণ্ডাংশে বিশ্লিষ্ট করার দৃষ্টিভঙ্গি থেকে নির্মাণ করা হয়েছে। ঐতিহ্যবাহী স্তরক্রমটি পরমাণু থেকে জীবমণ্ডল পর্যন্ত প্রসারিত। এই স্তরক্রমের প্রতিটি স্তরের সংগঠনের মাত্রা তার নিচের স্তরের সাপেক্ষে অধিকতর জটিল। কোনও স্তরের প্রতিটি "বস্তু" বা "সদস্য" মূলত ঠিক তার নিচের স্তরের একাধিক বস্তু বা সদস্যের সমবায়ে গঠিত। এইরূপ সংগঠনের পেছনে যে ভিত্তিসদৃশ মূলনীতিটি কাজ করছে, সেটি হল "উদ্ভব" (Emergence); কোনও নির্দিষ্ট স্তরের সদস্যদের যে ধর্মাবলি ও কাজ পরিলক্ষিত হয়, সেগুলি এর নিচের স্তরগুলিতে অনুপস্থিত থাকে।

জীবনের জৈবিক সংগঠন ও তার স্তরক্রম বৈজ্ঞানিক গবেষণা বহুসংখ্যক ক্ষেত্রের একটি মৌলিক প্রতিজ্ঞা। বিশেষত চিকিৎসাবিজ্ঞানে এর প্রভাব অত্যন্ত গুরুত্বপূর্ণ। যদি জৈবিক সংগঠনের বিভিন্ন মাত্রা সংজ্ঞায়িত না থাকত, তাহলে রোগব্যাধি ও শারীরবিজ্ঞানের গবেষণাতে বিভিন্ন ভৌত ও রাসায়নিক ঘটনার প্রভাব অধ্যয়ন করা দুরূহ এবং সম্ভবত অসম্ভব একটি কাজে পরিণত হত। উদাহরণস্বরূপ, জ্ঞানীয় স্নায়ুবিজ্ঞান ও আচরণীয় স্নায়ুবিজ্ঞানের মতো ক্ষেত্রগুলির হয়ত অস্তিত্বই থাকত না, যদি মানব মস্তিষ্ক কিছু নির্দিষ্ট ধরনের কোষ দিয়ে তৈরি না হত। আবার যদি কোষ পর্যায়ে কোনও পরিবর্তন যদি সমগ্র জীবদেহকে প্রভাবিত না করত, তাহলে ঔষধবিজ্ঞানের মৌলিক ধারণাগুলির কোনও অস্তিত্ব থাকত না। বাস্তুবৈজ্ঞানিক স্তরগুলিতেও একই কথা প্রযোজ্য। যেমন ডিডিটি নামক কীটনাশকের প্রভাব অধোকোষীয় বা কোষনিম্নস্থ স্তরে পরিলক্ষিত হলেও এটি উপরের স্তরগুলিকেও, এমনকি বিভিন্ন বাস্তুতন্ত্রকেও প্রভাবিত করে। তাত্ত্বিকভাবে একটিমাত্র পরমাণুর পরিবর্তন সমগ্র জীবমণ্ডলে পরিবর্তন সৃষ্টি করতে সক্ষম।

স্তরসমূহ
--------

The simplest unit of life is the atom, like oxygen. Two or more atoms is a molecule, like a dioxide. Many small molecules may combine in a chemical reaction to make up a macromolecule, such as a phospholipid. Multiple macromolecules form a cell, like a club cell. A group of cells functioning together as a tissue, for example, Epithelial tissue. Different tissues make up an organ, like a lung. Organs work together to form an organ system, such as the Respiratory System. All of the organ systems make a living organism, like a lion. A group of the same organism living together in an area is a population, such as a pride of lions. Two or more populations interacting with each other form a community, for example, lion and zebra populations interacting with each other. Communities interacting not only with each other but also with the physical environment encompass an ecosystem, such as the Savanna ecosystem. All of the ecosystems make up the biosphere, the area of life on Earth.
নিচে জৈবিক সংগঠনের সরল আদর্শ স্তরক্রমটিকে সর্বনিম্ন স্তর থেকে সর্বোচ্চ স্তর পর্যন্ত উপস্থাপন করা হল:

|  |
| --- |
| *পরমাণুর চেয়ে ক্ষুদ্রতর স্তরগুলির জন্য অতিপারমাণবিক কণা দেখুন* |
| *অকোষীয় স্তরএবংপ্রাক-কোষীয় স্তর* | পরমাণু |  |
| অণু | পরমাণুর সমবায় |
| বৃহদাণু | বৃহৎ আকারের অণু, যেমন প্রোটিন অণু |
| বৃহদাণবিক সমবায় | বৃহৎ অণুর সমবায় |
| *কোষনিম্ন স্তর* | কোষীয় অঙ্গাণু | জৈব অণুসমূহের কার্যমূলক দল যাদের মধ্যে জৈব-রাসায়নিক বিক্রিয়া ও আন্তঃক্রিয়াগুলি সম্পন্ন হয় |
| *কোষীয় স্তর* | কোষ | জীবনের মৌলিক একক এবং কোষীয় অঙ্গাণুসমূহের সমবায় |
| *কোষোর্ধ্ব স্তর(বহুকোষীয় স্তর)* | দেহকলা | বহুসংখ্যক কোষের কার্যমূলক দল |
| অঙ্গ | দেহকলাসমূহের কার্যমূলক দল |
| তন্ত্র | অঙ্গসমূহের কার্যমূলক দল |
| *বাস্তুবৈজ্ঞানিকস্তরসমূহ* | জীব | মৌলিক জীবন্ত ব্যবস্থা, নিম্ন-স্তরগুলির একটি কার্যমূলক দল, যাতে ন্যূনতম একটি কোষ আছে। |
| গণসমষ্টি | একই প্রজাতির বহুসংখ্যক জীবের দল |
| বাস্তু-সম্প্রদায় | আন্তঃক্রিয়াশীল গণসমষ্টিসমূহের আন্তঃপ্রজাতি দল |
| বাস্তুতন্ত্র | সব ধরনের জীববৈজ্ঞানিক রাজ্যের অন্তর্ভুক্ত জীবের দলসমূহ ও ভৌত (অজৈব) প্রাকৃতিক পরিবেশের সমষ্টি |
| জীবাঞ্চল | বাস্তুতন্ত্রসমূহের মহাদেশীয় পর্যায়ের দল (জলবায়ুগত ও ভৌগোলিকভাবে অবিচ্ছিন্ন অঞ্চল) |
| জীবমণ্ডল বা বাস্তুমণ্ডল | পৃথিবীতে অবস্থিত সমস্ত জীব অথবা পৃথিবীর সমস্ত জীব ও অজৈব ভৌত পরিবেশের সমবায়। |
| *জীবমণ্ডল বা বাস্তুমণ্ডল অপেক্ষা বৃহত্তর স্তরের জন্য মহাবিশ্বে পৃথিবীর অবস্থান দেখুন।* |
|

তথ্যসূত্র
---------

1. 1 2  Solomon, Berg এবং Martin 2002, পৃ. 9–10
2. ↑  Pavé 2006, পৃ. 40
3. ↑  Huggett 1999

পরিভাষা
-------

* অকোষীয় স্তর - acellular level
* অঙ্গ - organ
* অণু - molecule
* অতিপারমাণবিক কণা - subatomic particle
* উদ্ভব - emergence
* কোষনিম্ন স্তর - sub-cellular level
* কোষীয় অঙ্গাণু - organelle
* কোষোর্ধ্ব স্তর - supra-cellular level
* গণসমষ্টি - population
* জীবমণ্ডল - ecosphere
* জীবাঞ্চল - biome
* জৈবিক আন্তঃক্রিয়া - biological interaction
* জৈবিক সংগঠন - biological organization
* তন্ত্র - system
* দেহকলা - tissue
* পরমাণু - atom
* প্রজাতি - species
* প্রাক-কোষীয় স্তর - pre-cellular level
* বহুকোষীয় স্তর - multicellular level
* বাস্তুতন্ত্র - ecosystem
* বাস্তুবৈজ্ঞানিক স্তর - ecological level
* বাস্তুমণ্ডল - ecosphere
* বাস্তু-সম্প্রদায় - ecological community
* বৃহদাণবিক সমবায় - macromolecular assembly
* বৃহদাণু - macromolecule
* স্তরক্রম - hierarchy

| * দে
* স
জীবনের স্তরক্রম |
| --- |
| 
* জীবমণ্ডল > জীবাঞ্চল > বাস্তুতন্ত্র > বাস্তুসম্প্রদায় > গণসমষ্টি > জীব > তন্ত্র > অঙ্গ > দেহকলা > কোষ > কোষীয় অঙ্গাণু > বৃহদাণবিক সমবায় > বৃহদাণু > জৈব অণু

 |